Liečba bolesti chrbtice a úzkosti s pregabalinom 150mg
Dobry deň opýtam sa takto ,,,,beriem pregabalin150mg aký je ktomu v hodný liek od bolesti chrbtice? A na úzkosť,, ďakujem?
Dobrý deň,
ďakujeme za Vašu otázku.
Počas liečby liekom Pregabalin je bezpečné pri bolesti súbežné užívanie lieku s obsahom
paracetamolu
. Taktiež je možné podávanie napríklad protizápalových liekov, medzi ktoré patrí
Nalgesin S
, prípadne kombinovaných liekov, ako
Valetol
.
V prípade úzkosti je potrebné o príznakoch informovať ošetrujúceho lekára, ktorý rozhodne o vhodnej liečbe. Nápomocné pri strese a napätí môže byť z voľnopredajných prípravkov kombinácia
magnézia a vitamínu B6
, ktoré sú nevyhnutné pre správne fungovanie nervového systému. Ako podporná liečba úzkosti sa zvyknú podávať aj bylinné produkty s obsahom ľubovníka bodkovaného, valeriány lekárskej, medovky lekárskej a pod., ktorých užívanie je však potrebné pre prípadný interakčný potenciál konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová